Kroatialle Euroopan-mestaruuksia ovat voittaneet kiekonheittäjä Sandra Perković viidesti (vuosina 2010, 2012, 2014, 2016 ja 2018) ja korkeushyppääjä Blanka Vlašić kerran (vuonna 2010). EM-mitalille ovat edellisten lisäksi yltäneet 1 500 metrin juoksija Branko Zorko Helsingissä 1994, pituushyppääjä Siniša Ergotić Münchenissä 2002, korkeushyppääjä Ana Šimić Zürichissä 2014 ja keihäänheittäjä Sara Kolak Amsterdamissa 2016.